A NETFLIX SAJÁT GYÁRTÁSÚ SOROZATA
Közép-Japán meghódításának kegyetlen és mániákus vágyától hajtva
Nobunaga sok ellenséget pusztított el, akik alábecsülték.
A buddhista intézményrendszer meggyengítésére indított hadjáratai
a lakosság nagy csoportjait fordították ellene.
Még Nobunaga tábornokai közül is megrendült a hűsége néhánynak.
Nobunaga azonban eltökélt, és most Iga tartomány hegyvidéki lázadói ellen fordul,
akik nem fogadják el feudális uralmát.
IGA TARTOMÁNY (KÖZÉP-JAPÁN)
„Iga lázadói”, ahogy nevezték őket, 150 éven át
egyedül intézték az ügyeiket, és senkit sem engedtek be a területükre.
Megtalálhatók voltak köztük favágók, földművesek, halászok,
kemény emberek, akik úgy döntöttek,
a nehéz életet választják Iga hegyes, tengerparti vidékén.
Sziklás, terméketlen vidéken vetették meg a lábukat,
és ugyanolyan kemények voltak, mint a vidék, ahol laktak.
Mindenkinél jobban ismerték a vidéket,
és mai értelemben véve gerillaháborút vívtak
mindenkivel, aki betolakodott a területükre.
Annyira jók voltak a nem szokványos hadviselés technikáiban,
amelyeken kívül nem is volt más eszközük,
hogy emiatt született meg az Iga nindzsáiról szóló legenda.
A ma széles körben ismert nindzsa szó
alapvetően egy japán kifejezés modern olvasta, amely a titoktartásra utal.
Az eredeti kiejtése: shinobi.
Egy jó shinobi minden helyzethez alkalmazkodik.
Kémkedés…
az adatgyűjtés összes formája…
és gyilkosságok.
A kiképzés kisgyerekkorban kezdődött.
Viszont a szokásos harcművészetek mellett
robbanószereket is megtanultak készíteni,
sőt, bizonyos esetekben mérgeket is.
Kiképzést kapott sok nő is.
Vagyis kiképezték őket kémnek,
orgyilkosnak, hírszerzőnek.
Beszivárogtak a célpont házába.
Jól látható helyen is el tudtak rejtőzni.
El tudtak vegyülni a társadalomban,
de mindezt shinobi ügynökként.
Volt egy női shinobi, Mochizuki Chiyome,
akit a hegyekben képeztek ki.
Megközelítette a férfiakat, és információkat szerzett.
Ha kellett, le is feküdt velük.
Az információ megszerzése után néha megölték a forrást.
Vagyis orgyilkosnak is kiképezték őket.
ODA TÁBORNOKA MEGGYILKOLTÁK 1571-BEN
Bárminek nevezzük őket,
sinobinak, nindzsának vagy lázadónak,
ezek az emberek a művészetüket
évszázadokig tökéletesítették Iga hegyei között.
Kemény vidéken éltek, és ez megkeményítette őket.
Nem volt tanácsos ujjat húzni az orgyilkosokkal, kémekkel és ügynökökkel,
mert pár érméért többre voltak képesek, mint egy egész hadsereg.
Ráadásul a károkozást sértéssel tetézve
Iga harcosai folyamatos portyákat hajtottak végre az Odák területein.
Folyamatos kellemetlenséget jelentettek Oda Nobunaga számára,
ezért úgy döntött, leszámol velük.
Öljétek meg mindet!
Azok a hitvány férgek!
Hogy merészelik?
Hozzatok szakét!
Nem csak a kommunikációs vonalakat zavarták,
de a kis tartományuk közvetlenül
Nobunaga fia, Oda Nobukatsu területe mellett volt.
Szakét! Hozzatok szakét!
Oda Nobukatsu úgy döntött, megsemmisíti őket az apja nevében.
Kimondhatjuk, hogy Nobukatsu az idősebb fivérei árnyékában élt.
Nobukatsu úgy érezhette, itt az alkalom,
hogy megmutassa az apjának, milyen sokat ér.
Oda Nobukatsu terve egyszerű volt.
Három hegyi hágón át akart benyomulni Igába,
hogy egyesült erejével megsemmisítse a parasztokat.
Nobukatsu hagyományos módon nyomult be Igába,
mert a helyieket primitív erdőlakóknak tartotta.
Az igaiak pontosan tudták, merre haladnak,
és hol lehet a legideálisabban megtámadni őket.
A gerilla harcmodor mestereiként fegyverré változtatták Iga hegyeit.
A támadás kezdetekor
Nobukatsu erői fel akarták venni a formációt, hogy viszonozzák a tüzet…
Támadás!
…de nem tudták, kire lőnek.
Az igaiak folyamatosan előrenyomultak és visszahúzódtak, mint a tengerár.
Teljes volt a zűrzavar.
Nem csata volt, hanem megsemmisítő vereség.
Nem volt sem rend, sem cél.
A támadásban Nobukatsu egyik rangidős tábornoka is meghalt.
Oda Nobukatsu megalázó vereséget szenvedett,
és parancsot adott az azonnali visszavonulásra.
Miközben visszavonultak Ise felé,
folyamatosan támadták őket a helyiek,
akik, ha nem volt fegyverük, botokat és köveket ragadtak,
és ezekkel gyilkolták a kétségbeesett, visszavonuló katonákat.
A túlélők serege hanyatt-homlok menekült,
és nem tudták, hogy ki vagy mi tizedeli a soraikat.
Hogy győzhettek le parasztok?
Szégyent hoztál az Oda névre!
A hadjárat sosem látott katasztrófa volt.
Elég volt.
Takarodj!
Ha nem vág vissza,
könnyen elképzelhető volt,
hogy súlyos lázadások törnek ki ellene.
Azt is tudjuk, hogy Nobunaga annyira dühös volt,
hogy fontolóra vette Nobukatsu kivégzését.
Öld meg az összeset!
Ehelyett úgy döntött, a földdel teszi egyenlővé Igát.
Nobunaga 1581-ben legtapasztaltabb tábornokai közül bízott meg ötöt
Iga totális lerohanásával, öt különböző irányból.
Iga lakói mindent megtettek, hogy dacoljanak a támadókkal.
Ugyanakkor nem tudták megtenni azt,
amit Nobukatsu támadásakor.
Nem volt elég erejük öt hadsereg csapdába csalására.
Nobunaga serege benyomult,
és minden falut, minden egyes házat felgyújtottak.
Az összes menekülőt meggyilkolták.
Dávid és Góliát csatája volt,
és Góliát állt győzelemre.
Férfiak, nők, gyerekek, mindenki meghalt kard vagy tűz által.
A forrásaink szerint nem is engedték, hogy a szeretteik
az ellenség kezére kerüljenek:
Iga harcosai meggyilkolták a családjukat, mielőtt öngyilkosok lettek.
Nem csak a családjuk becsületét védték ezzel, hanem a titkaikat is.
Népirtás volt,
Iga összes lakójának szándékos és módszeres legyilkolása.
Nobunaga nem bírta elviselni a megaláztatást,
és ezért az egész tartomány az életével fizetett.
Iga sikeres pacifikálásával…
Oda Nobunaga elérte hatalma és uralma csúcspontját.
MOMOCHI SANDAYU IGA PARANCSNOKA
Nagyon közel került Japán egészének az egyesítéséhez.
Legyőzte a japán történelem néhány kivételes hadvezérét,
és azzal is megerősítette a hatalmát,
hogy sosem látott méretű erődöt épített.
Az Azuchi várkastélyról van szó.
A várkastély hétemeletes lakótornyát sosem látott módon díszítették.
Minden egyes emeletet eltérő,
isteneket, állatokat vagy nagy hatalmú embereket megidéző utalások díszítettek.
Ahogy egyre feljebb ment az ember,
annál magasabb szintű lények jelentek meg.
Viszont a legfelső szinten, Nobunaga privát lakosztályában,
nem volt semmi…
csak egy tükör,
amelyben saját magát látta.
Hasonlóan ahhoz, ahogy Nagy Sándor istenné avattatta magát Egyiptomban,
sokan gondolták, hogy mivel csak egy tükröt helyeztetett el,
amely hagyományosan az istenek jele volt Japánban,
istenként tekintett önmagára.
Véres bíróvá vált,
megritkította a sorait minden osztálynak
és régiónak Japánban,
magához ragadta a hatalmat…
és a vérengzései miatt
Kiotóban megkapta
a hat menny démonkirálya nevet.
Eljön a pillanat, amikor az embernek le kell mondania a hatalomról,
vagy folytatni a gyilkolást.
Nobunaga a másodikat választotta.
JAPÁN 1582
A démonkirály folytatta a könyörtelen terjeszkedést,
és új célpontot szemelt ki magának,
a nagy hatalmú Mori családot, amelynek nyugaton voltak óriási birtokai.
Toyotomi Hideyoshit, kipróbált és hűséges tábornokát utasítja
a fő erődítményük megtámadására.
TAKAMATSU VÁRA
A döntésnek nagy hatása lett mindkét férfi jövőjére.
Hideyoshi eddigre nagy hatalmú tábornokká vált,
és neki kellett megküzdenie
a Mori klánnal, Nyugat-Japán egyik legerősebb daimjócsaládjával.
Hideyoshi ostrom alá vette a Morik egyik várát, Takamatsut.
A várat kb. 5000 katona védte,
Hideyoshi pedig 30 000 emberrel kezdte el az ostromot.
Ugyanakkor hírt kapott, hogy a Morik 40 000 fős felmentő sereggel közelednek.
Hideyoshi ezzel veszélyes helyzetbe került.
Ha megérkezik a Mori felmentő sereg,
két tűz közé szorul
a vár falai és a védői, valamint a Morik felmentő serege között.
Hideyoshi üzenetet küldött Oda Nobunagának,
amelyben leírta a helyzetet,
és azt kérte, hogy Nobunaga induljon el a főerőkkel,
megütközni a Morik felmentő seregével.
Mitsuhide… Indítsd el a csapatokat Hideyoshi megsegítésére!
Hamarosan én is jövök.
A helyzet sürgető voltát felismerve
Nobunaga parancsot adott Mitsuhidének az azonnali indulásra nyugat felé.
Nobunaga is felkészült, hogy kövesse a személyes seregével.
Akechi Mitsuhide szokatlan háttérrel rendelkezett.
Roninként állt Nobunaga szolgálatába.
Olyan szamuráj volt, akinek az előző ura elesett egy csatában.
A hadurak többsége a családot évszázadok óta szolgáló szövetségesek közül
választott főtiszteket.
Nobunaga azonban befogadott egy elárvult szamurájt,
akinek nem volt köze az Oda családhoz, és főparancsnokká tette.
TIZENEGY ÉVVEL KORÁBBAN
Mitsuhide hithű buddhista volt,
és mélyen felkavarta a buddhisták lemészárolása a Hiei-hegyen.
Kérem, ne!
Azt is tudjuk, hogy időnként
Nobunaga nyilvánosan sértegette, sőt, talán meg is alázta.
Kérem, ne!
Nobunaga számos, Mitsuhide elleni bűnének egyike az volt,
hogy a források szerint egy hadjárat közben
a gonoszságával
Mitsuhide anyjának a halálát okozta.
A sértések, a megaláztatások, a méltatlanságok
összegyűltek, és a jelek szerint emiatt telt be végül a pohár.
Itt az idő.
Háborúba indulunk.
Igen, uram!
Hideyoshi megsegítése helyett
Mitsuhide parancsot adott Kiotó megtámadására.
Csak a legutolsó pillanatban
osztotta meg a tervét a tábornokaival.
A célja Nobunaga megölése volt, és Japán megszerzése saját maga számára.
Nobunaga aznap éjjel egy kis kioltói templomban szállt meg, a Honnō-jiban.
Nobunagát néhány apród
és testőr kísérte, a személyes védelmének tagjai.
Sebezhető volt.
Lehet, hogy többé nem adódik ilyen lehetőség,
és ezt Mitsuhide is így gondolhatta.
Mitsuhide a seregével bevonult Tokióba,
és elsöprő támadást indított a Honnō-ji templom ellen.
Nobunagát teljesen váratlanul érte a dolog.
Amikor rájött, hogy mi történik…
bátran küzdött az utolsó pillanatig.
Oda Nobunaga hamarosan megértette, hogy minden elveszett.
Megszökni viszont nem tudott.
Visszavonult a templom hátsó helyiségeibe.
Tényleg úgy tűnt, hogy Nobunaga felemelkedése megállíthatatlan.
Nagyjából 20 év alatt
egy jelentéktelen tartomány egy részének urából
az ország harmadának az ura lett,
most viszont egy nap alatt minden megváltozott.
Megdöbbentő fordulat volt, amelyre senki sem volt felkészülve.
Főleg Nobunaga örököse, legidősebb fia, Nobutada nem,
aki ekkor Azuchi várkastélyában volt, kb. 32 km-re keletre.
Mitsuhide következő lépés az volt,
hogy Azuchiba menetelt a seregével, és megölte Nobutadát.
Nobunaga és az örököse megölésével
Akechi Mitsuhide hatalmi űrt hozott létre Japánban.
Ezt az űrt pedig a tervei szerint ő maga töltötte volna be.
Döbbenetes, hogy Akechi Mitsuhide megölte Nobunagát.
A hatalmas hadúr holtan végezte,
és bár már úgy tűnt, hogy lezárul a hatalmi játszma,
hirtelen minden nyitottá vált.
Kiotó gyors megszerzése lett a tét.
Hárman maradtak a küzdőtéren. Ott volt Akechi Mitsuhide.
Tokugawa Ieyasu, aki keleten tartózkodott.
És ott volt Toyotomi Hideyoshi.
Mindeközben Hideyoshi nyugaton harcolt a Morik ellen.
Az Odák központi területeiről érkező erősítést várja
fokozódó aggodalommal.
Amikor végre megjön a hírnök,
a mondandója megváltoztatja a japán történelem menetét.
Nobunaga halott.
Hideyoshi azt teszi, amit egy hűséges harcosnak tennie kell.
Bosszút akar állni, hogy megmutassa, a síron túl is hűséges Nobunagához.
Mitsuhidét 11 napig senki sem fenyegeti.
Hideyoshinak bosszút kell állnia meggyilkolt uráért,
különben félő, hogy a többi hadúr Mitsuhide mellé áll.
Hideyoshi erőltetett menetben tart Kiotóba, megütközni Mitsuhidével,
hogy eldőljön, kié lesz a Közép-Japán feletti hatalom.
Mitsuhidét megdöbbentette,
hogy Hideyoshi ilyen gyorsan lépett ellene.
Azt hitte, konszolidálhatja a pozícióját Közép-Japánban,
mielőtt bármilyen fenyegetés éri.
Erre fogunk indulni.
Tudja, hogy ő a gyengébb fél,
ezért egy Yamazaki nevű helyen vesz fel pozíciót.
A csata helye azért Yamazaki lett,
mert Akechi Mitsuhide várkastélya ezen a keskeny úton feküdt,
amelyet egyik oldalon hegyek, a másikon egy folyó szegélyezett.
Kiváló védelmi pozíciót nyújtott.
Ha valaki nem uralja a terepet,
és nem tudja megakadályozni, hogy a túlerő átkarolja az állásait,
biztosan nem fog győzni.
A nyugati történelemben ennek a thermopülai csata a klasszikus példája.
A háromszáz spártai, akik a szorost tartják a perzsák ellen.
Mitsuhide is ezt az elvet követte, a védelmi előnyt akarta kihasználni.
Azonban óriási hibát vétett.
Nem telepített csapatokat a hegyre, a Tennōzanra.
Hideyoshi ér oda előbb, és megszerzi a magaslatot.
Hideyoshi jobbszárnya rázúdul Akechi vonalaira.
Megindul a harc. Ekkor beveti a balszárnyat is.
Két oldalról támadja Akechi erőit.
Amikor megkezdődött a csata,
kezdetben Mitsuhide győzelme tűnt valószínűnek.
Különösen kegyetlen csata volt.
Férfiak ordítása, a sebekből patakzó vér…
Különösen pedig az arquebusék sortüzei,
amely eddigre a szamuráj harcmodor része lett.
A csatateret befedte a lőporfüst,
és harc kavargásában a torkolattűz villanásai látszottak,
a lovak nyerítése és a kardok pengése hallatszott.
Akechi!
Túl nagy volt a nyomás.
Mitsuhide visszavonult.
Mitsuhide sikeresen menekült el.
Maroknyi hűséges hívével jutott ki a csatamezőről,
és egy közeli faluban próbált elbújni.
Néhány paraszt meglátta.
Mitsuhidét körülvették…
és leszúrták.
Akechi Mitsuhide halott,
13 nappal azután, hogy megölte az urát, Oda Nobunagát.
Emiatt a későbbi generációk
némileg gúnyolódva, a „13 napos sógunként” ismerték.
Mivel bosszút állt az árulón, Akechi Mitsuhidén,
Hideyoshi alapvetően betölti a hatalmi űrt.
Ő reagált a leggyorsabban a daimjók közül,
tönkreverte Mitsuhidét a csatatéren
alig két héttel Nobunaga halála után,
és most karóra tűzte Akechi Mitsuhide fejét.
Ez alapvetően azt demonstrálta,
hogy Hideyoshi az ország legnagyobb daimjóra kíván lenni.
Figyelmeztetés volt a többieknek.
TÖRTÉNÉSZ
Minden lázadó így jár.
Azt is jelezte, hogy Hideyoshi volt az,
aki megölte a lázadót.
Sajtóközleménynek is nevezhetjük.
Hideyoshi nem volt főrang. Közembernek született.
Egyesek szerint kaszton kívüli volt.
Kiváló képességeinek, intelligenciájának köszönhette a felemelkedését.
Hideyoshi…
Üstökösszerű volt a felemelkedése.
Sok parasztból lett katona ebben az időszakban,
egyszerű gyalogosként, de innen felemelkedni,
és mai szóhasználattal tisztté válni?
Ez nagyon ritka.
Hideyoshi emiatt olyan pozícióba került,
amely az ő társadalmi osztálya számára szinte elérhetetlen volt.
Óriási hatalmat szerzett.
Bár Hideyoshi Japán leghatalmasabb daimjója lett,
és az ura halálának megbosszulása legitimációt is adott,
nagy veszélyben volt.
Japán többi részén is vannak nagy daimjók, nyugaton és keleten,
és Nobunagának vannak olyan hűbéresei,
akik meg akarják kaparintani a hatalmat.
A pozíciója veszélyben van,
viszont mindenkinél előnyösebb a helyzete.
Hideyoshi felesége Nene úrnő volt,
és kulcsszerepe volt abban, hogy átvehette a hatalmat Nobunagától.
A legfontosabb ember volt Hideyoshi életében.
Mindenben támogatta. Ő volt a biztos alap.
Teljes egészében rábízta az oszakai kastély ügyeit.
Neki kellett fenntartania a rendet.
Hideyoshi távollétében ő volt a daimjó.
Amikor Hideyoshi távol volt a háború miatt, folyamatosan leveleztek.
Nene emellett tanácsokat adott Hideyosinak a túszokkal,
a szövetségkötésekkel
és a másoknak adott feltételekkel kapcsolatban.
Nene és Hideyoshi a saját birodalmukként kezdte látni Japánt,
az isteni birodalomként, amelynek az uralkodói lehetnek.
Sorsdöntő pillanat volt ez Hideyoshi számára.
Eljött a lehetőség magának megszerezni Nobunaga területeit,
ám ehhez először semlegesítenie kellett a megmaradt ellenállást
az Oda család többi tagjának részéről.
Mitsuhide puccsa után Nobunaga két fia maradt életben.
Az idősebbet Nobutakának, a fiatalabbat Nobukatsunak hívták.
Oda Nobukatsu egyszerűen azt állította, hogy ő Nobunaga valódi örököse,
Hideyoshi pedig puccsot hajtott végre.
Oda Nobutaka első reakciója az volt,
hogy szövetségeseket keresett, hogy Hideyoshi, az új ember,
ne vehesse át a helyét.
Oda Nobutaka felvette a kapcsolatot Oda Nobunaga tábornokaival.
Az egyikük, Shibata Katsuie, rendkívül fontos tábornok volt.
Katsuie Okehazama óta harcolt együtt Nobunagával,
és a dicsőséglistáján ott volt
Anegawa, Nagashino és az kkō-ikki szekta elleni hosszú hadjárat.
Továbbra is hű volt Nobunaga emlékéhez,
így aztán természetes szövetségesnek tűnt Oda Nobutaka számára.
Félelmetes ellenfél volt.
Shibata Katsuie azt gondolta, eljött a pillanata.
Itt a lehetőség, hogy Hideyoshival leszámolva megerősítse a pozícióját
az Oda klánban, vezetőként.
Ez a szakadás konfliktushoz vezetett Hideyoshi és Shibata között.
Shibata Katsuie legnagyobb problémája az lett,
hogy nem tudott azonnal Hideyoshira támadni,
egyszerűen az időjárás miatt.
Beköszöntött a tél,
és a tartományát Kiotótól elválasztó hegyeket belepte a hó.
Tavaszig kellett várni a hadjárat megindításával,
és ez hatalmas előnyt kínált Hideyoshi számára.
JAPÁN 1582
A téli hónapok alatt
Hideyoshi megerősítette a hegyi hágót védő három várát,
Katsuie mozgásának akadályozására.
Hideyoshi ezután megostromolta a közeli Gifu várkastélyt,
amely Katsuie pártjáé volt.
GIFU VÁRA
Amikor beköszöntött a tavasz,
Katsuie ostrom alá vette a hegyvidéki erődöket.
Ha sikerrel jár,
Hideyoshi Japán elfoglalásáról szőtt álma gyorsan szertefoszlik.
KITANOSHO VÁRKASTÉLYA (SHIBATA KATSUIE FŐHADISZÁLLÁSA) 1583
A tavaszi olvadáskor
Shibata Katsuie jelentős erőket küldött
a három határon levő erőd elfoglalására,
amelyeket Hideyoshi létesített a hegytetőkön.
Csak így garantálhatta a seregei biztonságos átjutását.
A terv kezdetben működött.
Katsuie emberei leküzdötték az első két erődöt.
A védők túlélői a harmadik erődben kerestek menedéket.
A neve Shizugatake volt, és ez volt a legnagyobb a három közül.
Shibata Katsuie átcsoportosította az erőit a végső célpont elfoglalására,
amely után Hideyoshi ellen indulhatott volna.
Ha Shizugatake erődje elesik,
Hideyoshi uralmának vége.
A tét nem is lehetett volna nagyobb Hideyoshi számára.
A színpad készen állt arra, hogy meginduljon a legdöntőbb összecsapás
Japán történelmében.
A feliratot fordította: Vass András